“OʻZBEKNEFTGAZ” MILLIY XOLDING KOMPANIYASINING BOSHQARUV TUZILMASINI TAKOMILLASHTIRISH TOʻGʻRISIDA
(resolution, 2019-07-31)

Respublika neft va gaz tarmogʻining boshqaruv tuzilmasini yanada takomillashtirish, uning barqaror va muvozanatli istiqbolli rivojlanishini taʼminlash, gaz va neft geologiyasi va qidiruvi, ularni qazib olish, neft va gaz mahsulotlarini tashish va uzatish, qayta ishlash va sotish sohasidagi faoliyatni muvofiqlashtirish darajasini oshirish, tarmoqqa chet el investitsiyalarini keng jalb etish va shu asosda eksport salohiyatini kengaytirish, respublika iqtisodiyoti tarmoqlari va aholisini neft va gazni qayta ishlash mahsulotlari bilan barqaror taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2003-yil 20-iyundagi F-1791-son farmoyishi bilan tashkil etilgan Maʼmuriy islohotlarni chuqurlashtirish va iqtisodiyotni boshqarish tuzilmasini takomillashtirishga doir takliflar tayyorlash boʻyicha Respublika komissiyasi, Oʻzbekiston Respublikasi Davlat mulki qoʻmitasi, “Oʻzbekneftgaz” milliy xolding kompaniyasi, xolding kompaniya tarkibiga kiruvchi aksiyadorlik kompaniyalarining: “Oʻzneftniqaytaishlash” aksiyadorlik kompaniyasini tugatish hamda ilgari “Oʻzneftniqaytaishlash” aksiyadorlik kompaniyasi tarkibiga kirgan korxonalar va tashkilotlarni “Oʻzneftmahsulot” aksiyadorlik kompaniyasi tarkibiga kiritish; Shoʻrtan gaz-kimyo kompleksini bevosita “Oʻzbekneftgaz” milliy xolding kompaniyasi tasarrufiga berish; “Oʻzneftgazishchitaʼminot” aksiyadorlik kompaniyasini tugatish; “Oʻzgeoneftgazqazibchiqarish” va “Oʻzburgʻuneftgaz” aksiyadorlik kompaniyalarini birlashtirish hamda ularning negizida “Oʻzgeoburgʻuneftgazqazibchiqarish” aksiyadorlik kompaniyasi tashkil etish; “Oʻzneftgazqurilish” aksiyadorlik kompaniyasini pudrat qurilish va taʼminot-sotish tashkilotlarini bevosita uning tasarrufiga berish yoʻli bilan “Oʻzbekneftgaz” milliy xolding kompaniyasiga birlashtirish shaklida qayta tashkil etish toʻgʻrisidagi takliflari qabul qilinsin. 3. Quyidagilar: “Oʻzneftmahsulot” aksiyadorlik kompaniyasi ixtiyoriga berilayotgan 5-ilovaga muvofiq korxonalar va tashkilotlar roʻyxati; “Oʻzgeoburgʻuneftgazqazibchiqarish” aksiyadorlik kompaniyasining tugatilayotgan va qayta tashkil etilayotgan korxonalari roʻyxati 9-ilovaga muvofiq maʼqullansin. 4. Belgilansinki: “Oʻzgeoburgʻuneftgaz”, “Oʻzneftgazqazibchiqarish”, “Oʻztransgaz”, “Oʻzneftmahsulot”, “Oʻzneftgazmash” aksiyadorlik kompaniyalari “Oʻzbekneftgaz” milliy xolding kompaniyasining shuʼba korxonalari hisoblanadi; “Oʻzneftmahsulot” aksiyadorlik kompaniyasi “Oʻzneftniqaytaishlash” aksiyadorlik kompaniyasi tomonidan tuzilgan tegishli shartnomalar va majburiyatlar boʻyicha huquqiy voris hisoblanadi; “Oʻzgeoburgʻuneftgazqazibchiqarish” aksiyadorlik kompaniyasi “Oʻzgeoneftgazqazibchiqarish” va “Oʻzburgʻuneftgaz” aksiyadorlik kompaniyalari tomonidan tuzilgan tegishli shartnomalar va majburiyatlar boʻyicha huquqiy voris hisoblanadi. 5. Maʼmuriy islohotlarni chuqurlashtirish va iqtisodiyotni boshqarish tuzilmasini takomillashtirishga doir takliflar tayyorlash boʻyicha Respublika komissiyasi (Azimov), Oʻzbekiston Respublikasi Davlat mulki qoʻmitasi “Oʻzbekneftgaz” milliy xolding kompaniyasi bilan birgalikda bir oy muddatda: tugatish komissiyalari tashkil etsinlar va belgilangan tartibda “Oʻzneftniqaytaishlash” aksiyadorlik kompaniyasi, “Oʻzneftgazishchitaʼminot” aksiyadorlik kompaniyasi tugatilishini, “Oʻzneftgazqurilish” aksiyadorlik kompaniyasi qayta tashkil etilishini taʼminlasinlar; “Oʻzgeoneftgazqazibchiqarish” va “Oʻzburgʻuneftgaz” aksiyadorlik kompaniyalarini birlashtirish yoʻli bilan “Oʻzgeoburgʻuneftgaz-qazibchiqarish” aksiyadorlik kompaniyasini tashkil etish boʻyicha zarur chora-tadbirlarni amalga oshirsinlar; tugatilayotgan “Oʻzneftgazishchitaʼminot” aksiyadorlik kompaniyasi tarkibiga kirgan taʼminot-sotish tashkilotlarini puxta xatlovdan oʻtkazsinlar hamda ular faoliyatining ixtisosini hisobga olgan holda idoraviy mansubligi va mulkchilik shakllarini belgilasinlar; qayta tashkil etilayotgan aksiyadorlik kompaniyalarida aksiyadorlarning umumiy yigʻilishlarini oʻtkazsinlar, ushbu kompaniyalarning kuzatuvchi kengashlari shaxsiy tarkibi boʻyicha takliflarni Vazirlar Mahkamasiga kiritsinlar, ustav fondlari miqdorlari aniqlanishini va kompaniyalarning ustavlari belgilangan tartibda tasdiqlanishini taʼminlasinlar; tugatilayotgan va qayta tashkil etilayotgan aksiyadorlik kompaniyalari va korxonalarning ustav fondlariga berilgan davlat mulkidan foydalanish masalalari hal etilishini taʼminlasinlar. 7. Quyidagilar: Vazirlar Mahkamasining “Oʻzbekneftgaz” milliy xolding kompaniyasini tashkil etish va uning faoliyati masalalari toʻgʻrisida” 1998-yil 15-dekabrdagi 523-son qarorining 8-bandi, qarorga 1, 2, 5, 6 va 7-ilovalar; Vazirlar Mahkamasining “Vazirlar Mahkamasining “Oʻzbekneftgaz” milliy xolding kompaniyasini tashkil etish va uning faoliyati masalalari toʻgʻrisida” 1998-yil 15-dekabrdagi 523-son qaroriga oʻzgartirishlar kiritish haqida” 2000-yil 19-iyundagi 233-son qarori; Vazirlar Mahkamasining “Neft mahsulotlari bilan taʼminlash tizimini va ularni sotishda hisob-kitob qilish mexanizmini yanada takomillashtirish toʻgʻrisida” 2003-yil 19-maydagi 225-son qarorining 4-bandi hamda qarorga 5 va 6-ilovalar oʻz kuchini yoʻqotgan deb hisoblansin. 8. Oʻzbekiston Respublikasi Adliya vazirligi Iqtisodiyot vazirligi, “Oʻzbekneftgaz” milliy xolding kompaniyasi hamda boshqa manfaatdor vazirliklar va idoralar bilan birgalikda bir oy muddatda Vazirlar Mahkamasiga amaldagi qonun hujjatlariga ushbu qarordan kelib chiquvchi oʻzgartirish va qoʻshimchalar toʻgʻrisida takliflar kiritsin. 9. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin. 1. “Fargʻona neftni qayta ishlash zavodi” USHK 2. “Buxoro neftni qayta ishlash zavodi” USHK 3. “1-TQMB” USHK, Fargʻona shahri 4. 2-TQMB, Qorovulbozor shahri 5. “Neftchi” sport kompleksi 6. “Neftchi” madaniyat saroyi 7. “Neftchi” sanatoriy-profilaktoriysi Korxonaning nomi‎ Qayta oʻzgartirish shakli‎ “Neftgazgeologiya” unitar korxonasi‎ Funksiyalar “Oʻzgeoburgʻuneftegazqazib-chiqarish” aksiyadorlik kompaniyasining ijro etuvchi apparatiga berilgan holda tugatiladi‎ “Mingbuloqneft” unitar shuʼba korxonasi‎ Funksiyalar va mol-mulk “Andijonneft” ochiq aksiyadorlik jamiyatiga berilgan holda tugatiladi‎ “Fargʻonaneft” OAJ‎ “Andijonneft” ochiq aksiyadorlik jamiyatiga birlashtirish shaklida qayta tashkil etish‎ Polvontosh “Neftgazquduq-taʼmirlash” OAJ‎ “Andijonneft” ochiq aksiyadorlik jamiyatiga birlashtirish shaklida qayta tashkil etish‎ “Andijonburgʻuneftgaz” OAJ‎ “Qoʻqonneftgazparmalash” ochiq aksiyadorlik jamiyatiga birlashtirish shaklida qayta tashkil etish‎